Լաուրա Քումբս

**Լաուրա Կումբս** (; ), անգլիացի ֆուտբոլիստ, «Մանչեսթեր Սիթի» ակումբի և Անգլիայի ազգային հավաքականի կիսապաշտպան:

## Ակումբային կարիերա
### Վաղ կարիերա
Կումբսը սկսեց ֆուտբոլ խաղալ յոթ-ութ տարեկան հասակում, երբ միացավ թիմին, որը ղեկավարում էր իր լավագույն ընկերոջ հայրը։ Նա տեղափոխվել է «Արսենալի» երիտասարդական ակադեմիա և հիմնական կազմում սկսել է խաղալ 16 տարեկանից։ 2009 թվականի սեպտեմբերին Կումբսը նորամուտը նշեց Չեմպիոնների լիգայում մի խաղում, որում «զինագործները» 9: 0 հաշվով հաղթանակ տարան հունական ՊԱՕԿ ակումբի նկատմամբ։ 2011 թվականի ամռանը Կումբսը խաղացել է ամերիկյան «Լոս Անջելես Սթրայքեր» թիմի կազմում՝ 8 խաղում խփելով մեկ գոլ։

### «Չելսի»
2011 թվականի մրցաշրջանի ընդմիջման ժամանակ Կումբսը տեղափոխվեց «Չելսի»։  2012 թվականին «Չելսին» առաջին անգամ դուրս եկավ Անգլիայի գավաթի եզրափակիչ, սակայն հետխաղյա 11 մետրանոցներով պարտվեց «Բիրմինգհեմ Սիթիին»։ 2013 թվականի մրցաշրջանի կեսին Քումբսը կրկին աշխատել է «Լոս Անջելես Սթրայքերսի» հետ։ Կանանց միջազգային ակումբային առաջնությունում 2013 Կումբսը գոլի հեղինակ է դարձել կիսաեզրափակչում, որում «Չելսին» 3:2 հաշվով հաղթանակ է տարել «Սիդնեյի» նկատմամբ։

2015 թվականին «Չելսին» նվաճեց իր առաջին խոշոր գավաթը՝ հաղթելով Անգլիայի գավաթի 2015 թվականի եզրափակչում «Ուեմբլի» մարզադաշտում: Այնուհետև 2015 թվականի հոկտեմբերին նրանք 4:0 հաշվով հաղթեցին «Սանդերլենդին»՝ նվաճելով ազգային տիտղոսը և ձևակերպելով ոսկե դուբլ։

### «Լիվերպուլ»
2015 թվականի դեկտեմբերի 22-ին հայտարարվեց, որ Կումբսը վարձավճարով տեղափոխվում է «Լիվերպուլ», նույն օրը, երբ «Չելսին» ստորագրեց Կարեն Կարնին «Բիրմինգհեմ Սիթիից»։ 2017-ին նա երկու տարվա պայմանագիր կնքեց «կարմիրների» հետ։

### «Մանչեսթեր Սիթի»
2019 թվականի հունիսին Կումբսը երկու տարվա պայմանագիր կնքեց «Մանչեսթեր Սիթիի» հետ։ «Սիթիի» հետ նա նվաճեց Անգլիայի գավաթը 2020 թվականին։ 2021 թվականի մայիսին երկու տարով երկարաձգել է պայմանագիրը «Մանչեսթեր Սիթիի» հետ։ Մեկ տարի անց նա հաղթականորեն բարձրացրեց լիգայի գավաթը «քաղաքաբնակների» հետ։

## Կարիերան ազգային հավաքականում
2009 թվականի հուլիսին Կումբսը խաղացել է Անգլիայի մինչև 19 տարեկանների հավաքականում, որը հաղթել է Եվրոպայի առաջնությունը Բելառուսում՝ եզրափակչում 2:0 հաշվով հաղթելով շվեդուհիներին: Հաջորդ տարի Անգլիան Մակեդոնիայում դուրս եկավ Եվրոպայի առաջնության եզրափակիչ, որտեղ պարտվեց Ֆրանսիային։ Կումբսը վնասվածքի պատճառով դուրս մնաց կիսաեզրափակիչից առաջ:

2015 թվականի հոկտեմբերին Մարկ Սամփսոնը, ով այդ ժամանակ գլխավորում էր Անգլիայի ազգային հավաքականը, քումբսին կանչեց Չինաստանի գավաթ։ Հոկտեմբերի 23-ին նա իր նորամուտը նշեց՝ փոխարինման դուրս գալով Չինաստանի հավաքականի դեմ հաղթական խաղում (2:1)։ 2020 թվականին նա կանչվել է Անգլիայի ուսումնամարզական հավաք, բայց չի ներգրավվել։

2015 թվականից Անգլիայի կազմում չխաղալով՝ Կումբսը կանչվել է 2023 թվականի Առնոլդ Քլարկի գավաթին Այն բանից հետո, երբ լավ հանդես եկավ «Մանչեսթեր Սիթիում»։ Նա դարձավ կազմի ամենատարեց խաղացողը և ասաց, որ չնայած նա միշտ ցանկացել է ներկայացնել իր երկիրը, նա դադարեցրել է այդ ձգտումները այն բանից հետո, երբ այդքան երկար ժամանակ չի կանչվել։ Նա փոխարինեց «Սիթիի» նախկին թիմակից Ջորջիա Ստանուեյին իրենց առաջին խաղում և հաջորդ խաղում հանդես եկավ մեկնարկային կազմում։ 2023 թվականի մայիսին Կումբսը ընդգրկվել է աշխարհի 2023 թվականի առաջնության հայտացուցակում։

## Անձնական կյանք
Coombs ավարտել  «Հր և բիզնես» մասնագիտությամբ: Նա ձգտում է դառնալ ձեռնարկատեր։

## Վիճակագրություն
### Միջազգային
2023 թվականի օգոստոսի 1-ի դրությամբ

## Ձեռքբերումներ
### Ակումբային

#### «Չելսի»
* Անգլիայի չեմպիոն։ 2015
* Անգլիայի գավաթակիր՝ 2014/15

#### «Մանչեսթեր Սիթի»
* Անգլիայի գավաթակիր՝ 2019/20
* Անգլիայի լիգայի գավաթակիր: 2021/22

### Միջազգային
* Աշխարհի փոխչեմպիոն՝ 2023
* Կանանց եզրափակչի հաղթող՝ 2023

## Ծանոթագրություններ

## Արտաքին հղումներ
* Профиль на сайте «Челси»
* Профиль на сайте Футбольной ассоциации Англии